Ericu950/Stoicheia-meter-silver huggingface dataset:
ὁ δὲ ἕτερος λῃστὴς οὐκ ἐλάλει οὐδέν , τῇ σιωπῇ κολάζων τοὺς καταδίκους .
ἐπεὶ οὖν οἱ ἀρχιερεῖς καὶ οἱ γραμματεῖς , οἱ νόμον εἰδότες , μᾶλλον δὲ ἀγνοοῦντες , οἱ ὀφείλοντες ἀπὸ τῶν προφητικῶν ἀναγνωσμάτων Χριστὸν ὁμολογῆσαι , οὐχ ὡμολόγησαν ·
ἀνοίγει ὁ θεὸς ἀπροσδόκητον στόμα ἐπὶ τοῦ σταυροῦ , συνηγοροῦν τῇ ἀληθείᾳ .
καὶ βλέπε τί ποιεῖ .
Οὐδὲ πρῶτον ἀκούει φωνῆς Χριστοῦ , καὶ οὗτος συνηγορεῖ , καὶ τότε στεφανοῦται .
ἐσταυρώθησαν γάρ φησι σὺν αὐτῷ δύο λῃσταί , εἷς ἐκ δεξιῶν , καὶ εἷς ἐξ εὐωνύμων ·
καὶ ἦν ὁ σωτὴρ μέσος ὥσπερ ζυγὸς ἀληθείας , κουφίζων μὲν τὸν ὁμολογοῦντα , καταδικάζων δὲ τὸν βλασφημοῦντα 0 .
τῶν γραμματέων καὶ τῶν ἀρχιερέων βλασφημούντων τὸν Χριστὸν καὶ λεγόντων ·
Εἰ βασιλεὺς Ἰσραήλ ἐστι , καταβάτω νῦν ἀπὸ τοῦ σταυροῦ , ἵνα ἴδωμεν , καὶ πιστεύσωμεν αὐτῷ ·
καὶ τοῦ ἄλλου λῃστοῦ 0 ·
Εἰ υἱὸς εἶ τοῦ θεοῦ , σῶσον σεαυτὸν καὶ ἡμᾶς ·
οὐδὲν λέγει εἷς τῶν λῃστῶν ὁ εὐγνώμων .
Οἱ γὰρ δύο λῃσταὶ εἰκόνες ἦσαν τοῦ λαοῦ τῶν Ἰουδαίων καὶ τοῦ ἡμετέρου .
ὁ μὲν γὰρ βλασφημεῖ καὶ κατακρίνεται ·
ὁ δὲ πιστεύει καὶ μετανοεῖ καὶ σώζεται .
λέγει οὖν τῶν ἀγνωμόνων ὁ τῆς Ἰουδαϊκῆς λῃστείας ἀδελφός .
λῃστικὸς γὰρ ἦσαν λαὸς οἱ ἀγνώμονες Ἰουδαῖοι , ὡς μαρτυρεῖ ὁ σωτὴρ λέγων ·
ὁ οἶκός μου οἶκος προσευχῆς κληθήσεται ·
ὑμεῖς δὲ ἐποιήσατε αὐτὸν σπήλαιον λῃστῶν ·
καὶ ἡ μὲν τοῦ πρώτου προαίρεσις Ἰουδαϊκή 0 ·
ἡ δὲ τοῦ δευτέρου Χριστιανική , ἀπὸ κακῶν μὲν ὁρμωμένη , μετανοίᾳ δὲ τὴν σωτηρίαν ἁρπάζει 0 .
λέγει οὖν ὁ ἀγνώμων λῃστής , καὶ Ἰουδαϊκὴν ἔχων προαίρεσιν ·
Εἰ υἱὸς εἶ τοῦ θεοῦ , σῶσον σεαυτὸν καὶ ἡμᾶς , καταβὰς ἀπὸ τοῦ σταυροῦ ·
ὁ δὲ ἄλλος εὐγνώμων εὑρίσκεται , ὁ ἐν τῷ δικαστηρίῳ ὑπεύθυνος , ἐν τῷ σταυρῷ δικαστής ·
ἀλλὰ καὶ διδάσκων φόβον θεοῦ 0 .
ἡ γὰρ πρώτη φωνὴ τοῦ λῃστοῦ τῷ συλλῃστῇ λέγει ·
Οὐδὲ φοβῇ σὺ τὸν θεόν , ὅτι ἐν τῷ αὐτῷ κρίματι εἶ ;
οὗτος δὲ οὐδὲν ἄτοπον ἔπραξε .
τί λέγεις ;
ὁ ἔξω κλέπτων , ὧδε καταδικάζεις ;
ὁ ἔξω φονεύων , ὧδε φόβον διδάσκεις ;
Οὐδὲ φοβῇ σὺ τὸν θεόν ;
μάθε τοῦ Χριστοῦ τὸν σταυρόν , ἵνα ἡ φωνὴ γένηταί σοι εὐσεβείας διδάσκαλος .
ὅρα γὰρ τὸ θαυμαστόν ·
ὁ λῃστὴς λέγει τῷ συλλῃστῇ ·
θεὸν αὐτὸν κηρύττει τὸν ἑκουσίως συνεσταυρωμένον αὐτοῖς , καὶ μακροθύμως ὑπὲρ τῆς ἀνθρωπότητος πάσχοντα .
καὶ ὅτι περὶ αὐτοῦ τοῦ σωτῆρος λέγει 0 ·
ἐκ τῶν ἑξῆς μάνθανε ·
ἄξια γὰρ ὧν ἐπράξαμεν ἀπολαμβάνομεν ·
οὗτος δὲ οὐδὲν ἄτοπον ἔπραξεν .
ταῦτα λέγω , ἵνα μάθητε ὑπὲρ εὐσεβείας κάμνειν , καὶ ἐν οἰκίᾳ καὶ ἐν ἀγορᾷ τὸν ζῆλον ἐνδείκνυσθαι καὶ ὑπὲρ Χριστοῦ ἀγωνίζεσθαι , ἵνα καὶ παρ αὐτοῦ τὸν τῆς δικαιοσύνης λάβητε στέφανον , ὡς ὁ εὐγνώμων οὗτος λῃστής 0 .
ἄκουε γὰρ αὐτοῦ πρὸς τὸν βλάσφημον συλλῃστήν ·
καὶ ἔλεγε τῷ Ἰησοῦ , Μνήσθητί μου , κύριε , ὅταν ἔλθῃς ἐν τῇ βασιλείᾳ σου .
Εἶδες συνηγορίαν ἀληθῆ ;
εἶδες πῶς αὐτὸν τὸν Χριστὸν θεὸν ἀληθινὸν ὡμολόγησε ;
μνήσθητί μου , κύριε , ὅταν ἔλθῃς ἐν τῇ βασιλείᾳ σου .
ὁμολογεῖ τὰ ἴδια κακά , καὶ συνηγορεῖ τῷ δεσπότῃ .
τοσαῦτα ἐβασανίσθης , λῃστά , ἐπὶ τοῦ ἡγεμόνος , ἵνα ὁμολογήσῃς τὰς λῃστείας καὶ τοὺς φόνους καὶ τὰς κλοπάς , ἃς ἐποίησας , εἰ καὶ οὐχ ὡμολόγησας ·
καὶ ὧδε λέγεις ἐκτὸς βασάνων ·
ἄξια ὧν ἐπράξαμεν , ἀπολαμβάνομεν ;
διὰ μυρίων βασάνων μόλις ὡμολόγησας ἐπὶ τοῦ ἡγεμόνος ·
καὶ ὧδε μηδένα ἔχων τὸν ἀναγκάζοντα , εὐκόλως οὕτως ὁμολογεῖς ;
ναί φησιν ·
ἀλλ ἐκεῖ τῇ ὁμολογίᾳ ἀκολουθεῖ θάνατος , ὧδε τῇ ὁμολογίᾳ ἕπεται μετάνοια καὶ ζωή .
ἄξια γὰρ ἡμεῖς ὧν ἐπράξαμεν , ἀπολαμβάνομεν ·
Εἰ ἡμεῖς φησι δικαίως , οὗτος ἀδίκως 0 .
ἡμεῖς γὰρ τοὺς ζῶντας ἐφονεύσαμεν , οὗτος τοὺς νεκροὺς ἤγειρεν .
ἡμεῖς τὰ ἀλλότρια ἐσυλήσαμεν , οὗτος τὸν ἴδιον πλοῦτον τῇ οἰκουμένῃ δέδωκε .
μάχεται ὁ λῃστὴς τῷ συλλῃστῇ καί φησι ·
μέχρι τούτου τοῦ καιροῦ τοῦ κατὰ τὸν σταυρὸν ἀλλήλοις συνήλθομεν καὶ συνωδεύομεν , ἀλλὰ νῦν ἀπὸ τοῦ σταυροῦ σχίζεταί μοι ἡ ὁδός ·
ἐὰν θέλῃς συνοδεῦσαί μοι πρὸς τὴν ζωήν , ἐλθέ ·
εἰ δὲ μή , τὴν οἰκείαν πορεύου 0 .
ἔνθεν , ὅτε σὺν σοὶ συνώδευον , τὴν πρώτην μετὰ σοῦ ἤμην ·
ἀλλὰ νῦν ὁ σταυρὸς ἔσχισεν αὐτὴν τὴν ὁδὸν τὴν δευτέραν εἰς δύο .
μετανοίᾳ σχίζεται ἡ ὁδὸς τῶν λῃστῶν .
καὶ ἦν ὁ ψαλμὸς καὶ τὸ τέλος τοῦ ψαλμοῦ τότε πληρούμενον ·
γινώσκει κύριος ὁδὸν δικαίων , καὶ ὁδὸς ἀσεβῶν ἀπολεῖται .
ὅτε οὖν συνηγόρησεν ὁ λῃστὴς τῇ ἀληθείᾳ , στρέφεται πρὸς τὸν βασιλέα τῆς δόξης καί φησι ·
μνήσθητί μου , κύριε , ὅταν ἔλθῃς ἐν βασιλείᾳ σου .
Αἰσχυνέσθωσαν λοιπὸν οἱ Ἀρειανοὶ καὶ ἀκουέτωσαν τί ὁ λῃστὴς λέγει ·
ὁ λῃστὴς βλέπει ἐσταυρωμένον καὶ κύριον ὁμολογεῖ ·
ὁ αἱρετικὸς ὁμολογεῖ σύνθρονον τοῦ πατρὸς καὶ ὡς κτίσμα βλασφημεῖ .
ἤθελόν τινα εἰπεῖν πρὸς τὸν λῃστήν ·
μνησθείη σου ὁ Χριστός , τί ἄξιον ποιήσαντος ;
ὅτι ἐφόνευσας 0 ;
ὅτι ἐσύλησας 0 ;
λέγεις γάρ ·
μνήσθητί μου , ὅταν ἔλθῃς ἐν τῇ βασιλείᾳ σου .
ἀλλὰ μή τις νομιζέτω , ὅτι κατὰ χάριν μόνον ἔσωσε τὸν λῃστὴν ὁ Χριστός , ἀλλὰ κατὰ ὀφειλὴν ἐχρεωστεῖτο αὐτῷ .
ποῖον χρέος 0 ;
φησίν ·
ὅτι ἐδικαιοπράγησεν 0 ;
ἐλεημοσύνας ἔδωκεν ;
τὰ ἴδια ἐμέρισεν , ἐνήστευσεν , ἠγρύπνησεν ;
ἐποίησε πρᾶγμα , ὃ μηδεὶς ἄλλος 0 ;
ἀλλ ὅτι ἐπίστευσε τῷ θεῷ 0 ;
καὶ προφῆται ἐπίστευσαν τῷ θεῷ , καὶ πατριάρχαι ἐπίστευσαν , ὑμνογράφοι ἐπίστευσαν , ἀπόστολοι , κήρυκες , μάρτυρες ·
ἀλλ οὗτοι πάντες ἐν δόξῃ θεασάμενοι τὸν θεόν , οὗτος δὲ ἐν ὕβρει 0 1 .
ἀλλὰ στῆσον μυρίους οἰκέτας δουλεύοντας δεσπότῃ , ὅτε ὁ δεσπότης ἐστὶν ἐν εὐπραγίᾳ καὶ τιμῇ ·
καὶ ἕνα δοῦλον ἐν καιρῷ πειρασμοῦ καὶ θλίψεως καὶ φυγῆς , οὐκ ἀναχωροῦντα τοῦ ἰδίου δεσπότου 0 ·
ἐκείνους δὲ τοὺς μυρίους δούλους ἐν τῷ τοῦ πειρασμοῦ καιρῷ καὶ τῆς φυγῆς καταλιπόντας τὸν δεσπότην καὶ ὑποχωρήσαντας 0 ·
ἆρά γε οὗτοι οἱ δοῦλοι οἱ ἐν εὐπραγίᾳ τὸν δεσπότην ἐν τῷ καιρῷ τοῦ πειρασμοῦ καταλιπόντες , ὅμοιοι εἶναι δύνανται τοῦ ἐν δυσπραγίᾳ τῷ δεσπότῃ ἀκολουθήσαντος ;
ἐπίστευσε Πέτρος , ἀλλ ἰδὼν νεκροὺς ἐγείραντα , τὴν δόξαν αὐτοῦ θεασάμενος ἐπίστευσεν ·
ἐπίστευσε Παῦλος , ἀλλ ἰδὼν φῶς οὐρανόθεν , καὶ τὰς μὲν σωματικὰς ὄψεις πηρώσαντα , τὰ δὲ ψυχικὰ ὄμματα φωτίσαντα ·
ἐπίστευσεν Ἀβραάμ , ἀλλὰ θεασάμενος ὄψιν θεϊκήν ·
ἡσαΐας ἐπίστευσεν , ἀλλ ἰδὼν αὐτὸν καθήμενον ἐπὶ θρόνου ὑψηλοῦ καὶ τὰ χερουβὶμ κύκλῳ αὐτοῦ .
ὅλοι εἶδον , ἀλλ ἐν δόξῃ ·
οὗτος δὲ ἐν ὕβρει 0 ·
διὸ καὶ ἔκραζε ·
ἀπὸ τῶν κατ ἐμὲ ὀφείλετέ μοι εἰπεῖν ·
ὅτι ἁμαρτωλός εἰμι καὶ φονεύς 0 ·
λῃστὴς μέχρι τῆς ὥρας ταύτης 0 ·
πολλά μου τὰ κακά , ὁμολογῶ , ἀλλ ἔχω ἐν τῇ διανοίᾳ μου πίστιν κεκρυμμένην , ἣν οὐδεὶς οἶδεν , εἰ μὴ ὁ δεσπότης μόνος ὁ σὺν ἐμοὶ πάσχων 0 .
ἔξωθεν ἔχει ὁ δεσπότης τὰ τοῦ πάθους φαινόμενα σύμβολα ·
καὶ ἐγώ φησιν οὐ προσέσχον τῇ φαινομένῃ ὕβρει , ἀλλὰ τὴν κεκρυμμένην βασιλείαν δοξάζω .
Οὕτω καὶ σὺ λέγε ·
κύριε , μὴ ἴδῃς μου τὰς ἀδικίας τὰς φαινομένας , ἀλλὰ τὴν πίστιν τὴν κρυπτομένην καὶ μνήσθητί μου , ὅταν ἔλθῃς ἐν τῇ βασιλείᾳ σου .
διόλου μηδὲν μηδενὶ λαλήσας Χριστός , ἀλλὰ σιωπήσας , καὶ μή τε τῷ Πιλάτῳ ἀποκριθεὶς μή τε τινὶ ἄλλῃ ἀγνώμονι ψυχῇ τῶν Ἰουδαίων , ἀποκρίνεται τότε ·
καὶ ἐπειδὴ πολὺ βαρὺ ἦν καὶ ἄτοπον τὸ σιωπᾶν , ἀποκρίνεται λοιπὸν καὶ λέγει τῷ λῃστῇ ·
ἀμήν , ἀμήν , λέγω σοι ·
σήμερον μετ ἐμοῦ ἔσῃ ἐν τῷ παραδείσῳ .
ὢ τοῦ εὐεργέτου χάρις 0 ·
ἐπειδὴ βραδεῖαν ᾐτήσω τὴν χάριν καὶ λέγεις μνήσθητί μου , κύριε , ὅταν ἔλθῃς ἐν τῇ βασιλείᾳ σου .
σὺ βραδεῖαν ᾔτησας , ἐγὼ ταχεῖαν δίδωμι τὴν χάριν ·
Εἶδες θεοῦ σωτηρίαν ;
εἶδες δεσπότου εὐεργεσίαν ;
εἶδες τὸν μέγαν τῆς ἀληθείας δικαστήν ;
πρὸ τούτου οὐδεὶς ἤκουσεν τῶν Ἰουδαίων ἢ τῶν πατριαρχῶν ἐπαγγελίαν παραδείσου , ἀφ οὗ ὁ Ἀδὰμ παρέβη , καὶ ἐξῆλθεν ἐξ αὐτοῦ ·
καίτοι μυρία ὁ θεὸς ἐπηγγείλατο τοῖς ἀνθρώποις τοῖς πιστοῖς ·
καὶ οὐδενὶ ἐπηγγείλατο παράδεισον ἢ τῷ λῃστῇ 0 ·
οὐδαμοῦ φαίνεται τὸ στόμα τοῦ θεοῦ ἐπαγγελλόμενον παράδεισον ἀνθρώπῳ μετὰ τὸ ἐκβληθῆναι τὸν Ἀδὰμ ἢ τούτῳ πρῶτον τῷ λῃστῇ 0 .
διὰ τί μηδενὶ τῶν πατριαρχῶν πρῶτον εἶπε περὶ παραδείσου , οὐδενὶ τῶν προφητῶν , οὐδενὶ τῶν ἀποστόλων ;
ἀλλὰ τοῖς ἀρχαίοις ἐπηγγείλατο ·
δώσω σοι γῆν ῥέουσαν γάλα καὶ μέλι ·
τοῖς ἀποστόλοις λέγει ·
μακάριοι οἱ πτωχοὶ τῷ πνεύματι , ὅτι αὐτῶν ἐστιν ἡ βασιλεία τῶν οὐρανῶν , παράδεισος οὐδαμοῦ 0 ·
ἐν μέσῳ τηρεῖ τὸν παράδεισον εἰς ἐπαγγελίαν πρῶτον τῷ λῃστῇ .
ὅταν γὰρ εἴπῃ Παῦλος 0 ·
ἡρπάγην εἰς τὸν παράδεισον , ἀλλὰ μετὰ τὸν λῃστὴν τοῦτο ἐγένετο .
διὰ τί οὖν πρῶτος εἰσῆλθεν ὁ μίαν ὁμοῦ φθεγξάμενος φωνήν ;
πολλάκις ἔψαλλε ;
πολλάκις ἠγωνίσατο ;
πολλάκις ἐθεολόγησεν ;
ἅπαξ , φησί ·
δίκαιος ὁ θεός μου , ὁ βραβευτὴς τῆς σωτηρίας 0 ·
ἐπειδὴ τὸν πρῶτον ἄνθρωπον Ἀδὰμ οὐ διὰ πολλὰς ἁμαρτίας ἐξέβαλε τοῦ παραδείσου , ἀλλὰ διὰ μίαν παρακοήν , οὕτως ὁ τῆς δικαιοσύνης ζυγὸς πρῶτον εἰσελθεῖν ἐν παραδείσῳ τὸν λῃστὴν ἐπηγγείλατο , τὸν μὴ πολλά τινα ὁμολογήσαντα , ἀλλὰ μίαν ὁμολογίαν πίστεως προσενεγκόντα .
Εἶπον τὸ ἁμάρτημα τοῦ Ἀδάμ , ὅτι ἥψατο τοῦ ξύλου παρὰ τὴν ἐντολήν ·
τίς ἡ δικαιολογία τοῦ λῃστοῦ 0 ;
ὅτι ἥψατο τοῦ σταυροῦ μετὰ πίστεως , εἰσῆλθεν εἰς τὸν παράδεισον .
τί λοιπὸν γίνεται ;
ἐπηγγείλατο μὲν τὴν σωτηρίαν ὁ σωτήρ ·
καιρὸς δὲ οὐκ ἦν , οὐ δὲ ἐνεδίδοτο τῷ λῃστῇ πιστεῦσαι καὶ φωτισθῆναι ·
ὁ σωτὴρ γὰρ ἀπεφήνατο ·
ἐὰν μήτις γεννηθῇ ἐξ ὕδατος καὶ πνεύματος , οὐ μὴ εἰσέλθῃ εἰς τὴν βασιλείαν τῶν οὐρανῶν .
Οὐχ ηὕρισκεν εὐκαιρίαν ἢ παρρησίαν ὁ λῃστής , οὐκ εἶχε καιρὸν βαπτισθῆναι ·
ἐν τῷ σταυρῷ γὰρ ἐκρέματο .
Εὑρίσκει τοιγαροῦν ὁ σωτὴρ ἐν ἀπόροις πόρον .
ἐπειδὴ γὰρ ἐπίστευσε τῷ σωτῆρι ὁ πεπαλαιωμένος ταῖς ἁμαρτίαις , καὶ ἔδει αὐτὸν καθαρισθῆναι , οἰκονομεῖ ὁ Χριστὸς μετὰ τὸ πάθος τὸν στρατιώτην νύξαι τῇ λόγχῃ τὴν πλευρὰν τοῦ κυρίου , καὶ ἐκπηδᾷ αἷμα καὶ ὕδωρ ·
ἐκ γὰρ τῆς πλευρᾶς αὐτοῦ , φησὶν ὁ εὐαγγελιστής , ἐξῆλθεν αἷμα καὶ ὕδωρ , ἐν ἀληθείᾳ τοῦ πεσόντος , εἰς τύπον τῶν μυστηρίων .
καὶ οὐκ ἐξῆλθε δὲ τὸ αἷμα καὶ τὸ ὕδωρ οὕτως ἁπλῶς ῥέον , ἀλλὰ ῥοίζῳ , ἵνα ῥαντίσῃ τὸ σῶμα τοῦ λῃστοῦ ·
τὸ γὰρ μετὰ ῥοίζου πεμπόμενον ῥαντίζει , τὸ δὲ ῥέον ἠρέμα ῥέει , καθὼς ἔρχεται .
ἀλλὰ μετὰ ῥοίζου ἐξῆλθεν τὸ αἷμα καὶ τὸ ὕδωρ ἐκ τῆς πλευρᾶς , ἵνα ῥαντίσας τὸν λῃστὴν βαπτίσῃ , Προσεληλύθαμεν Σιὼν ὄρει καὶ αἵματι ῥαντισμοῦ κρεῖττον λαλοῦντι παρὰ τὸν Ἄβελ .
διὰ τί παρὰ τὸν Ἄβελ κρεῖττον λαλεῖ τὸ αἷμα τοῦ Χριστοῦ ;
ἐπειδὴ τὸ αἷμα τοῦ Ἄβελ ἐν τῇ κορυφῇ τοῦ φονέως 0 ·
τὸ δὲ αἷμα τοῦ Χριστοῦ καθαρίζει καὶ τοὺς φονευτὰς μετανοοῦντας .
μάθε οὖν τὸν ζῆλον τῆς ἀληθείας , καὶ ἀγάπησον τὴν ὑπὲρ Χριστοῦ παρρησίαν ·
ἀκολούθησον ἀληθεῖ διδασκάλῳ ὑπὲρ ἀληθείας ἀγωνιζομένῳ , ἵνα οὕτως ἀκούσας παρὰ τοῦ ἀποστόλου Παύλου , μιμηταί μου γίνεσθε , καθὼς κ ἀγὼ Χριστοῦ , καταξιωθῇς καὶ αὐτὸς τῶν στεφάνων τῆς δικαιοσύνης , καὶ ὧν ἡτοίμασεν αἰωνίων ἀγαθῶν τοῖς ἠγαπηκόσιν αὐτὸν Χριστὸς ὁ θεὸς ἡμῶν ·
ὧν γένοιτο καὶ ἡμᾶς πάντας ἐπιτυχεῖν , χάριτι καὶ φιλανθρωπίᾳ τοῦ κυρίου ἡμῶν Ἰησοῦ Χριστοῦ , ᾧ ἡ δόξα καὶ τὸ κράτος , νῦν καὶ ἀεὶ καὶ εἰς τοὺς αἰῶνας τῶν αἰώνων 0 .
μαρτύρων μὲν ἡμᾶς πανήγυρις συνεκρότησεν , Χριστοῦ δὲ πόθος καὶ χάρις συνήγαγεν ·
ἀγάπῃ γὰρ τῇ περὶ τὸν κύριον ἡμῶν Ἰησοῦν Χριστὸν ἐπὶ τὴν τῶν μαρτύρων σπεύδωμεν τιμήν ·
ὥστε ὁ μάρτυρας τιμῶν Χριστὸν ἀγαπᾷ .
Εἰ γὰρ ὁ ὑμᾶς δεχόμενος ἐμὲ δέχεται , ὁ μάρτυρας τιμῶν τὸν ὐπ αὐτῶν μεμαρτυρημένον τιμᾷ .
μάρτυρες μνημονεύονται καὶ Χριστὸς δοξάζεται ·
τιμὴ γὰρ Χριστοῦ μνήμη μαρτύρων 0 .
Οὐκ ἔστι δὲ μαρτύρων μεμνημένων ἄνευ ἐγκωμίων παρελθεῖν τὴν μνήμην .
μνήμη γὰρ δικαίων μετ ἐγκωμίων .
ἐγκωμιάζονται δὲ μάρτυρες , οὐχ ἵνα αὐτοὶ τὸν ἔπαινον λάβωσιν , ἀλλ ἵνα ἡμεῖς διὰ τῶν ἐπαίνων τὸν ζῆλον παραλάβωμεν .
διὰ τοῦτο ἐγκωμιάζονται οἱ ἅγιοι , ἵνα ὁ ζῆλος τῶν ἐγκωμίων εἰς σωφροσύνην ἀγάγῃ τοὺς ἀγωνιστὰς τῆς εὐσεβείας .
Οὐδὲν γάρ ἐστιν ἕτερον ἐγκώμιον δικαίου ἢ εὐφροσύνη τῶν ἀκουόντων κατὰ τὸ εἰρημένον ἐν τῇ γραφῇ ·
ἐγκωμιαζομένων δικαίων , εὐφραίνονται λαοί .
ἀποθνῄσκουσιν ἀσεβεῖς καὶ ἀποθνῄσκουσιν εὐσεβεῖς .
καὶ τοῦ μὲν θανάτου τὸ ὄνομα κοινόν , πολὺ δὲ τὸ διάφορον καὶ πολὺ τὸ μέσον 0 1 .
θάνατος γὰρ δικαίου τίμιος τῷ δεσπότῃ κατὰ τὸ Τίμιος ἐναντίον κυρίου θάνατος τῶν ὁσίων αὐτοῦ 0 .
ὁρᾷς θάνατον δικαίων παρὰ θεῷ τιμώμενον ;
ὅρα καὶ θάνατον ἀσεβῶν παρὰ πάντων διαβαλλόμενον ὡς μαρτυρεῖ Δαυὶδ λέγων ·
θάνατος δὲ ἁμαρτωλῶν πονηρός 0 .
παρὰ θεῷ τίμιος ὁ τῶν δικαίων καὶ τῶν μαρτύρων θάνατος , οὐ διὰ τὴν τῶν σωμάτων λύσιν , ἀλλὰ διὰ τὴν τῶν ἀγώνων τελείωσιν 0 .
τὸν αὐτὸν ἐπειράθησαν θάνατον καὶ δίκαιοι καὶ ἄδικοι ·
ἐθλίβησαν καὶ οὗτοι κ ἀκεῖνοι , ἀλλ οἱ μὲν εἰς γυμνάσιον δικαιοσύνης , οἱ δὲ εἰς ἔλεγχον ἁμαρτίας 0 1 .
διὰ τοῦτο τὰ μὲν τῶν δικαίων πάθη θλίψεις καλεῖ ἡ γραφή , τὰ δὲ τῶν ἁμαρτωλῶν μάστιγας , περὶ μὲν τῶν δικαίων λέγων 0 ·
πολλαὶ αἱ θλίψεις τῶν δικαίων καὶ ἐκ πασῶν αὐτῶν ῥύσεται αὐτοὺς ὁ κύριος , περὶ δὲ τῶν ἀσεβῶν 0 ·
καὶ αἱ θλίψεις πολλαί , καὶ αἱ μάστιγες πολλαί 0 1 ·
ἀλλ αἱ μὲν ἔχουσιν ἰατρὸν ἐκεῖνον , δι ὃν ὑπομένουσι τὰς θλίψεις , αἱ δὲ τῶν ἀσεβῶν μάστιγες οὐκ ἔχουσι παραμυθίαν , εἰ μήπου μετάνοια ἐξαρπάσῃ αὐτοὺς τῆς τιμωρίας .
μαρτύρων θάνατος τιμὴ τῆς ἀθανάτου δόξης 0 .
μαρτύρων θάνατος ἐστηλίτευσε θανάτου τυραννίδα .
τοῦ γὰρ σωτῆρος ἡμῶν ἐκπομπεύσαντος τὴν κατὰ τοῦ θανάτου νίκην ἠκολούθησαν οἱ μεγάλοι δορυφόροι καὶ στρατιῶται τοῖς ἴχνεσι τοῦ μεγάλου βασιλέως καὶ παραπλησίως τῷ δεσπότῃ ἔλαβον τὴν κατὰ τοῦ θανάτου νίκην , θανάτῳ τὸν θάνατον πατήσαντες καὶ αἵματι τὴν φλόγα τοῦ θανάτου σβέσαντες .
μακαρίζω τῶν μαρτύρων τὰς πλευράς ·
ὅλοι μὲν μακάριοι , ἔχει δέ τινα πλέον μακαρισμὸν καὶ μέλος ἐν ᾧ γίνεται ὄργανον ἀρετῆς 0 .
καὶ ὅλος μακαρίζεται ὁ δίκαιος ·
μακάριος γὰρ ἀνὴρ ὁ φοβούμενος τὸν κύριον 0 ·
ἀλλ ἐν αὐτῷ τῷ ὅλῳ τὰ μέλη τὰ ὑπηρετούμενα ταῖς ἀρεταῖς ἰδιάζοντα λαμβάνει κράτος , ὡς ὅταν λέγῃ ὁ σωτὴρ τοῖς ἀποστόλοις ·
ὑμῶν δὲ μακάριοι οἱ ὀφθαλμοί , ὅτι βλέπουσιν , καὶ τὰ ὦτα , ὅτι ἀκούουσιν 0 .
ἐπειδὴ ὄργανα ἐγένοντο ἀρετῆς τὰ ὄμματα τῶν δικαίων , καλῶς προσσχόντα τῇ τοῦ σωτῆρος οἰκονομίᾳ καὶ ἔξωθεν τὸν ναὸν κατοπτεύσαντα καὶ τῷ τῆς ψυχῆς ὄμματι τὸν ἐν τῷ ναῷ θεὸν πολιτευόμενον ἑωρακότα .
μακάριοι τοίνυν οἱ ὀφθαλμοὶ ὑμῶν , ὅτι βλέπουσι , ἀντὶ τοῦ Ὅτι καταμανθάνουσιν 0 .
Εἰ γὰρ ἀπὸ τοῦ ὁρᾶν τὸν σωτῆρα ὁ μακαρισμὸς ἔρχεται , διὰ τί οἱ Ἰουδαῖοι οὐ μακάριοι 0 ;
Εἶδον γὰρ αὐτὸν ὄμμασιν αἰσθητοῖς , ἀλλ ἐπειδὴ εἶδον τὸ σῶμα , τὸν δὲ ἐν τῷ σώματι θεὸν οὐ κατενόησαν , ἐκβάλλονται τοῦ μακαρισμοῦ .
τῶν οὖν ἀποστόλων μακάριοι οἱ ὀφθαλμοί , ὅτι βλέπουσιν 0 .
τὸ δὲ βλέπειν παρὰ τῇ γραφῇ τὸ τῷ νοερῷ τῆς ψυχῆς ὄμματι καταλάμπεσθαι καὶ ὁρᾶν τὰ βάθη τῆς ἀληθείας 0 .
διὰ τοῦτο ἐν τοῖς ἀρχαίοις τοὺς προφήτας ἐκάλουν βλέποντας , οὐχ ὡς τῶν ἄλλων ἀνθρώπων τυφλῶν ὄντων , ἀλλ ὡς τούτων ἀληθῶς τὰ βάθη τῆς ἀληθείας καθορώντων .
διὰ τοῦτο Σαούλ , ὁ βασιλεὺς ὅταν ἔμελλεν ἐπὶ τὴν βασιλείαν διαβαίνειν , ἐξελθὼν εἰς ἐπιζήτησιν τῶν ὄνων τοῦ πατρὸς , ἠρώτα τινὰ τῶν προχωρούντων τῇ πόλει , εἰ ἔστιν ἐνταῦθα ὁ βλέπων , ἀντὶ τοῦ Ὧδέ ἐστιν ὁ προφήτης ;
καὶ ἀλλαχοῦ Ἀμὼς τῷ προφήτῃ ἕτερος ἀντιπροφητευόμενος ἔλεγεν ·
ὁ ὁρῶν , βάδιζε καὶ ἐκχώρησον εἰς γῆν Ἰούδα , κ ἀκεῖ καταβίου , καὶ ἐκεῖ προφήτευε .
μόνοι τοίνυν ὀρθῶς ὁρῶσιν οἱ θεὸν εἰδότες ·
ὁρᾶται δὲ θεὸς οὐ σαρκὸς ὄμμασιν , ἀλλὰ καθαρᾷ τῇ καρδίᾳ κατὰ τὸ Μακάριοι οἱ καθαροὶ τῇ καρδίᾳ , ὅτι αὐτοὶ τὸν θεὸν ὄψονται 0 .
μακαρίζει τοίνυν ὁ σωτὴρ ἐν τῷ σώματι τὰ ὄργανα τῆς ἀρετῆς , ὀφθαλμοὺς καλῶς βλέποντας καὶ ὦτα διακριτικῶς ἀκούοντα .
μακάρια τὰ ὦτα οὐ τῶν καλῶς ἀκουόντων , ἀλλὰ τῶν μετὰ συνέσεως δεχομένων 0 ·
δεῖ γὰρ ἀκούσαντα νοῆσαι καὶ νοήσαντα ὑπακοῦσαι κατὰ τὸ γεγραμμένον ·
ἄκουσον , θύγατερ , καὶ ἴδε καὶ κλῖνον τὸ οὖς σου , ἀντὶ τοῦ Ὑπάκουσον , νόησον .
τοίνυν τῶν μαρτύρων τὰ μέλη πάντα μακαρίζεται , καὶ ὀφθαλμοὶ σώματος καὶ ψυχῆς θεὸν καλῶς θεασάμενοι 0 ·
οἱ μὲν τοῦ σώματος , ὅτι ἀπὸ τῆς δημιουργίας τὸν δημιουργὸν ἐπέγνωσαν , οἱ δὲ τῆς διανοίας , ὅτι τῇ καθαρότητι τῆς καρδίας τὸν θεὸν ἐθεάσαντο 0 1 2 .
μακάρια αὐτῶν καὶ τὰ ὦτα ἐγένοντο δεξάμενα τοὺς θείους λόγους ·
ὥσπερ γὰρ ἡ δεξαμενὴ προσκέκλιται σωλῆνι ῥέοντι , οὕτως ἡ ἀκοὴ τοῦ δικαίου προσκέκλιται τοῦ θείου νόμου τοῖς νάμασι κατὰ τὸ εἰρημένον ·
κλινῶ εἰς παραβολὴν τὸ οὖς μου .
διὰ τί κλινῶ ;
ἐπειδὴ πᾶσα ὑδρία δεχομένη ὕδωρ κεκλιμένῳ τῷ σχήματι δέχεται , οὕτως πᾶσα ἀκοὴ κλίνουσα ἑαυτὴν πρὸς ὑπακοήν , δεχομένη τὰ ῥεύματα τοῦ θείου λόγου 0 .
μακαρίζω αὐτῶν καὶ τὰς πλευράς , αἳ τὴν ἀήττητον πλευρὰν τῆς εὐσεβείας ἐδέξαντο ξεσθεῖσαι καὶ τὴν εὐσέβειαν μὴ ἀποσμήξασαι .
Οὐκ ἀργῶς δέ , ἀδελφοί , πανταχοῦ αἰ βάσανοι κατὰ τῶν πλευρῶν ἐγίνοντο τῶν δικαίων , ἐπειδὴ ἀπὸ πλευρᾶς ἡ ἁμαρτία 0 .
ἁμαρτίαν δὲ λέγω οὐ τὴν γυναῖκα τὴν ἐκ τῆς πλευρᾶς , ἀλλὰ τὴν δι ἐκείνης εἰσελθοῦσαν ἁμαρτίαν ·
οὐ γὰρ τὸ δημιούργημα ἁμαρτίας φύσιν ἔχει , ἀλλὰ τῇ ἀποχῇ εἰσῆλθε τὸ τῆς ἁμαρτίας κακόν .
ὅμως , ἐπειδὴ αἰτία γέγονεν τῆς ἁμαρτίας ἡ πλευρά , οἱ μάρτυρες ἐπέξεσαν τὰ μέλη , ἐξ ὧν ἐπήγασεν ἡ ἁμαρτία .
ἐντεῦθεν καὶ ὁ σωτὴρ ἐπὶ τοῦ σταυροῦ κατὰ τῆς πλευρᾶς ἐδέξατο τὴν λόγχην , κ ἀκεῖθεν ἐξῆλθεν αἷμα καὶ ὕδωρ εἰς καθαρισμὸν ψυχῶν καὶ ἁγιασμὸν σωμάτων .
ἐπὶ μὲν οὖν ἀνδρῶν οὕτως πολλάκις μακαρίζεται , ὡς ἐμακαρίσθη καὶ ἡ μακαρία Μαρία λεγούσης τινός ·
μακαρία ἡ κοιλία ἡ βαστάσασά σε καὶ μαστοὶ οὓς ἐθήλασας 0 .
μακάριοι οἱ πόδες τῶν μαρτύρων οἱ τῆς ἀληθείας μὴ ἐκστάντες , οἱ παρασχόντες τοῖς μάρτυσιν εἰπεῖν 0 ·
κατάρτισαι τὰ διαβήματά μου ἐν τοῖς τρίβοις σου , καὶ πάλιν ·
ὁ πούς μου ἔστη ἐν εὐθύτητι .
ὥσπερ δὲ μέλη δικαίων ἐγκωμιάζονται κατὰ μέρος , οὕτω καὶ μέλη ἀσεβῶν στηλιτεύονται καὶ ταλανίζονται κατὰ μέρος , ὡς ὅταν λέγῃ Δαυίδ ·
μὴ ἐλθέτω μοι ποὺς ὑπερηφανείας , καὶ χεὶρ ἁμαρτωλοῦ μὴ σαλεῦσαί με .
ἀπὸ μέρους τὸ ὅλον ἔδειξεν ·
τὸ μὴ ἐλθέτω μοι ποὺς ὑπερηφανείας , τί ἐστιν ;
ἀντὶ τοῦ Μὴ προστρίψῃ μοι ὁδὸς ἁμαρτίας 0 .
καὶ χεὶρ ἁμαρτωλοῦ μὴ σαλεῦσαι με 0 ;
Αἱ πράξεις τοῦ ἁμαρτωλοῦ φησιν ·
ἐπειδὴ ἐν τῇ χειρὶ τὸ πρακτικόν , ἐν δὲ τῷ ποδὶ τὸ πορευτικόν , λέγει 0 1 ·
μήτε πρᾶξις ἁμαρτίας προσέλθῃ μοι , μή τε εἰς προκοπὴν ἁμαρτίας ἔλθῃ μοι .
ἐντεῦθεν ὁ μακάριος Μωϋσῆς κελεύεται ὑπὸ τοῦ θεοῦ ἀπὸ τοῦ ἀμνοῦ τοῦ σωτηρίου λαβεῖν τὸ αἷμα καὶ χρῖσαι ἐπὶ τὸ ἄκρον τοῦ ὠτὸς τοῦ δεξιοῦ τοῦ ἱερέως καὶ ἐπὶ τὸ ἄκρον τῆς χειρὸς τῆς δεξιᾶς καὶ ἐπὶ τὸ ἄκρον τοῦ ποδὸς τοῦ δεξιοῦ , μονονουχὶ παιδεύοντος ἡμᾶς τοῦ θείου λόγου ὅτι δεῖ ταῦτα τὰ τρία μέλη πρὸς ἀρετὴν ἁρμόζεσθαι ·
τὸ οὖς μέν , ἐπειδὴ γέγονεν τοῦ θείου λόγου δοχεῖον ἡ ἀκοή , τὴν χεῖρα δέ , ἐπειδὴ μετὰ τὴν ἀκοὴν ἡ πρᾶξις , τὸν πόδα , ἐπειδὴ μετὰ τὴν πρᾶξιν ἡ προκοπὴ τῆς πράξεως 0 1 2 .
λάβε καὶ σήμερον ἀπὸ τοῦ θύματος τῶν μαρτύρων τὸ τίμιον αἷμα καὶ ἐπίχρισόν σου τῇ ἀκοῇ , ἵνα μάθῃς ἀκούειν καλῶς τῶν εὐαγγελίων .
χρῄζει δὲ ταύτης τῆς χρίσεως ἡ τῶν αἱρετικῶν ἀκοὴ εἰς τὸ νοῆσαι τὰ εὐαγγελικὰ ῥητὰ καὶ μὴ διαβάλλειν τὰ ἅγια ·
ἐὰν γὰρ μὴ δέξωνται ταύτην τὴν σφραγῖδα αἱ ἀκοαὶ τῶν κακῶς εἰδότων , οὐ δύνανται νοῆσαι .
ἀλλ  ἐπ αὐτὴν ἔλθωμεν τὴν πηγὴν τοῦ καθαρσίου , τὴν πηγὴν τῆς σοφίας τὴν καθαίρουσαν ἡμᾶς καὶ ἀρδεύουσαν ·
δύο γὰρ ἐργάζεται ἡ θεία πηγὴ τοῦ εὐαγγελίου ·
καὶ ποτίζει καὶ καθαίρει .
ποτίζει τὰς διψώσας ψυχάς , καθαίρει δὲ τὰς ῥυπαρὰς διανοίας .
ῥυπαρὸς εἶ τῇ ἁμαρτίᾳ ;
πρόσελθε τῇ πηγῇ καὶ καθαίρου .
διψᾷς τὸν λόγον τῆς εὐσεβείας ;
πρόσελθε Χριστῷ καὶ ποτίζου ·
Αὐτοῦ γάρ ἐστιν ἡ φωνὴ ἡ λέγουσα ·
Εἰ τις διψᾷ , ἐρχέσθω πρός με , καὶ πινέτω ·
τοῦ αὐτοῦ δὲ πάλιν ἐπαγγελία 0 ·
ἤδη ἡμεῖς καθαροί ἐστε διὰ τὸν λόγον ὃν λελάληκα ὑμῖν .
καὶ πάλιν λέγει ὁ αὐτὸς σωτὴρ μισθὸν ἐπαγγελλόμενος πολὺν τοῖς κατορθοῦσι τὴν εὐσέβειαν ·
μακάριοι οἱ δεδιωγμένοι ἕνεκεν δικαιοσύνης , καί 0 ·
μακάριοί ἐστε , ὅταν ὀνειδίσωσιν ὑμᾶς καὶ διώξωσιν καὶ εἴπωσι πᾶν πονηρὸν ῥῆμα καθ ἡμῶν ψευδόμενοι ἕνεκεν ἐμοῦ .
χαίρετε καὶ ἀγαλλιᾶσθε , ὅτι ὁ μισθὸς ὑμῶν πολὺς ἐν τοῖς οὐρανοῖς 0 .
τὸ δὲ πολὺ καὶ τὸ ὀλίγον οὐ τῷ ὀνόματι μετρεῖται , ἀλλὰ τῇ ἀξίᾳ τοῦ λέγοντος .
τὸ παρ ἐμοὶ πολὺ τῷ πλουσίῳ οὐ πολύ 0 ·
τὸ παρὰ τῷ ἰδιώτῃ πολὺ τῷ ἄρχοντι ὀλίγον 0 .
ὁ πλοῦτος τῶν ἀρχόντων τοῖς βασιλικοῖς θησαυροῖς οὐδὲν συγκρίνεται , ἤ , ἵνα κατὰ μέρος εἴπω , ἀγροίκου πλοῦτος οὐδὲν πρὸς οἰκίαν πολίτου , τοῦ πολίτου πλοῦτος οὐδὲν πρὸς πλοῦτον ἄρχοντος , τοῦ ἄρχοντος ὁ πλοῦτος πρὸς βασιλικοὺς θησαυροὺς οὐδέν 0 1 2 .
ἴδωμεν οὖν , τίς ἐπηγγείλατο τὸν μισθὸν τὸν πολύν , εἰ μὲν προφήτης ὡς ἄνθρωπος ἐνόμισε τὸ πολύ , εἰ δὲ ἀπόστολος ὡς ἄνθρωπος τὸ ὀλίγον πολὺ ἐνόμισεν 0 1 2 .
τίς δὲ λέγει ὅτι πολύ 0 ;
ὁ τοὺς θησαυροὺς ἔχων τοὺς αἰωνίους , ὁ τὸν πλοῦτον ἔχων τὸν ὑπερέχοντα πάντα νοῦν 0 .
Εὑρίσκω δὲ δύο ἐν τῇ γραφῇ δυνάμενα ἡμᾶς παιδαγωγῆσαι πρὸς εὐσέβειαν ·
τὸν αὐτὸν ἐπαγγέλλεται μισθὸν τοῖς δι εὐσέβειαν ὀνειδιζομένους καὶ τοῖς τῆς δόξης καταφρονοῦσιν .
ἔστιν ἄνευ διωγμοῦ μισθὸν λαβεῖν , οἷον ὁ καταφρονήσας τιμῆς καὶ δόξης δύναται ὅμοιος εἶναι τῷ καταφρονήσαντι διωγμῶν καὶ θλίψεων .
καὶ ὅπως ἄκουε τὸ ὁ μισθὸς πολύς 0 .
ἅπαξ γὰρ βλέπω ἐν τῇ παλαιᾷ λεγόμενον καὶ ἅπαξ ἐν τῇ καινῇ διαθήκῃ ·
καὶ ζητήσας οὐχ εὑρίσκω ἀλλαχοῦ μισθὸν πολὺν ὀνομαζόμενον ἢ ἐν τῷ εὐαγγελίῳ ἅπαξ καὶ ἐν τῇ παλαιᾷ διαθήκῃ ἅπαξ 0 .
μισθὸν τοίνυν λέγει ἡ καινὴ διαθήκη τοῖς διωκομένοις τεταμιευμένον ·
μακάριοι γάρ ἐστέ φησιν , ὅταν ὀνειδίσωσιν ὑμᾶς καὶ διώξωσιν καὶ εἴπωσι πᾶν πονηρὸν ῥῆμα καθ ἡμῶν ψευδόμενοι ἕνεκεν ἐμοῦ .
μισθὸς πολὺς μάρτυσι τοῖς θλιβομένοις , τοῖς τὰ αἵματα ἐκχέουσιν , τοῖς δι εὐσέβειαν ἀσκοῦσιν , τοῖς νηστείαν ὑπομένουσιν , τοῖς θλῖψιν καὶ πάντα πόνον δι εὐσέβειαν βαστάζουσιν 0 .
ὃν ἐπηγγείλατο μισθὸν πολὺν τοῖς θλιβομένοις δι εὐσέβειαν ἐπαγγέλλεται καὶ τῷ Ἀβραὰμ πατοῦντι ἀνθρωπίνην δόξαν , Ὅτε γὰρ μετὰ τῶν ἰδίων οἰκογενῶν τοὺς βασιλεῖς τῶν Ἀσσυρίων ἐτροπώσατο , ὅτε τῇ πίστει τοὺς βασιλεῖς καταγωνισάμενος ἀφαιρεῖται παρ αὐτῶν τὴν αἰχμαλωσίαν Σοδόμων καὶ Γομόρρων καὶ τῆς Πενταπόλεως Ἔτι γὰρ διέμενον αἱ πόλεις αὗται , καὶ ὡς ἡττήθησαν οἱ πέντε βασιλεῖς , κρείττων ἐκείνων γενόμενος τῶν νικησάντων ὁ μέγας νικητής , ὁ τῇ πίστει γενόμενος , τοὺς ὑπεναντίους ἀφαιρεῖται πᾶσαν αἰχμαλωσίαν , τὰς γυναῖκας , τὰ παιδία τὰ αἰχμαλωτισθέντα ἀπὸ Σοδόμων καὶ λαβὼν πάντα ἐπανέρχεται ·
ἐξέρχονται οἱ ἡττηθέντες βασιλεῖς οἱ Σοδομῖται καὶ Γομορρῖται εἰς ἀπάντησιν τοῦ νικητοῦ , καὶ ὡς νικητῇ καὶ τὴν σωτηρίαν αὐτοῖς χαρισαμένῳ καὶ τὰς γυναῖκας αὐτῶν καὶ τὰ παιδία ἀπὸ αἰχμαλωσίας ῥυσαμένῳ λέγουσιν αὐτῷ ·
ἔχε μισθὸν τῶν ὑπὲρ ἡμῶν πεπονημένων σοι τὸν ἵππον , ἀντὶ τοῦ Τὴν ἱππικὴν δύναμιν πᾶσαν 0 .
πάντας ἡμῶν τοὺς ἵππους φησὶν καὶ τὸν χρυσὸν καὶ τὸν ἄργυρον λάβε ·
μόνον δὸς ἡμῖν τὰς γυναῖκας καὶ τὰ παιδία .
Εἶτα ὁ μακάριος Ἀβραὰμ παραιτούμενος τὴν δόξαν τὴν παρ ἀνθρώπων καὶ μὴ θελήσας τῶν ἰδίων καμάτων παρ ἀνθρώπους μισθοὺς λαβεῖν , λέγει ·
ἐκτενῶ τὰς χεῖράς μου πρὸς τὸν θεὸν τὸν ὕψιστον , ὃς ἐποίησε τὸν οὐρανὸν καὶ τὴν γῆν , εἰ λήψομαι ἀπὸ λώματος ἕως σφαιρωτῆρος ὑποδήματος , ἵνα μή τις εἴπῃ ὅτι Ἐγὼ ἐπλούτισα τὸν Ἀβραάμ ·
ἔχω τὸν πλουτίζοντά με καὶ οὐ δέομαι πτωχοῦ πλούτου .
ὡς ἀπεμέμψατο τὴν παρ ἀνθρώπων τιμήν , εὐθέως μετὰ μίαν συλλαβὴν ἡ γραφή 0 ·
καὶ εἶπεν ὁ θεὸς τῷ Ἀβραάμ ·
μὴ φοβοῦ , Ἀβραάμ ·
ὁ μισθός σου πολὺς ἔσται σφόδρα .
τῇ λέξει ἅπαξ λέγω ἐν τῇ παλαιᾷ καὶ ἅπαξ ἐν τῇ νέᾳ ·
ὁ δὲ Δαυὶδ ἐν ἑτέρῳ λέγει τὰ αὐτὰ φρονῶν ·
ἐν τῷ φυλάσσειν αὐτὰ ἀνταπόδοσις πολλή , ἀντὶ τοῦ Ὁ μισθὸς πολύς 0 .
ὅρα πόσου μισθοῦ καταξιοῦνται οἱ μάρτυρες , πόσου δὲ μισθοῦ καταξιοῦσαι καὶ σὺ προτιμῶν τῶν ἀνθρωπίνων τὰ τοῦ θεοῦ 0 .
Οὐ λήψομαι ἀπὸ λώματος μέχρι σφαιρωτῆρος ὐποδήματος .
τί ἐστιν σφαιρωτήρ ;
τὸ λεγόμενον παρ ἡμῖν , ἵνα τῇ κοινῇ λέξει χρήσωμαι , λωρίον 0 .
διὰ τί δὲ σφαιρωτὴρ λέγεται ;
ἐπειδὴ τὸ δέρμα πολλάκις κυκλοειδὲς ἀπεργαζόμενος ὁ τεχνίτης τότε τέμνει .
ἡμεῖς λέξιν ἑρμηνεύομεν κοινῆς τέχνης ·
παῦλος δὲ καὶ τὸ ἔργον ἐποίησεν , ἀλλὰ τότε δέρματα νεκρὰ ἐργαζόμενος .
μετὰ ταῦτα τῇ δυνάμει τοῦ πνεύματος φρονήματα δαιμόνων κατέτεμεν καὶ ῥίψας τὴν σμίλην τῆς τέχνης ἔλαβεν τὴν μάχαιραν τοῦ πνεύματος τέμνων πάντα τῶν ἀσεβῶν τὰ φρονήματα , ὡς αὐτοῦ ἔστιν ἀκοῦσαι λέγοντος ·
τὰ γὰρ ὅπλα ἡμῶν οὐκ ἐστι σαρκικά , ἀλλὰ δυνατὰ τῷ θεῷ , λογισμοὺς καθαιροῦντα , καὶ πᾶν ὕψωμα ἐπαιρόμενον κατὰ τῆς γνώσεως τοῦ θεοῦ 0 .
ταύτην τὴν μάχαιραν λαβόντες οἱ ἀπόστολοι μέλλουσιν ἐπὶ τῶν δώδεκα θρόνων κρίνειν .
δεῖ γὰρ αὐτοὺς κρίνοντας καὶ ξίφος ἔχειν .
Οὐ γὰρ εἰκῇ τὴν μάχαιραν φορεῖ ὁ δικαστής .
ἡ μάχαιρα τῶν δικαστῶν σίδηρος κεχαλκευμένος , ἡ μάχαιρα τῶν ἀποστόλων λόγος σοφίας 0 1 .
διὰ τῶν ἁγίων κρινεῖ ὁ θεὸς τὸν κόσμον ·
ἐπιτρέπει τότε τοῖς δικαίοις κρῖναι τὴν οἰκουμένην .
κρινοῦσι γὰρ οἱ δώδεκα τὰς δώδεκα φυλὰς τοῦ Ἰσραήλ ·
κρινεῖ καὶ Παῦλος τὴν οἰκουμένην , ὁ κῆρυξ τῆς οἰκουμένης ·
κρινεῖ δὲ οὐ μόνον Παῦλος , ἀλλὰ καὶ οἱ τὰ ἐκείνου φρονοῦντες .
Οὐκ οἴδατε ὅτι οἱ ἅγιοι τὸν κόσμον κρινοῦσιν ;
καὶ εἰ ἐν ὑμῖν κρίνεται ὁ κόσμος , ἀνάξιοί ἐστε ἐλαχίστων κριτηρίων .
κριταὶ τῆς οἰκουμένης οἱ δίκαιοι , κριταὶ τοῦ κόσμου οἱ ἅγιοι 0 1 .
Οὐδὲ τοῦτο παρέλιπεν ἡ παλαιά , ἀλλ ὡς ἐν ἀναγραφῇ τὴν μέλλουσαν παρουσίαν τοῦ σωτῆρος εἰσάγει τοὺς δικαίους λέγουσα ·
Αἱ ὑψώσεις τοῦ θεοῦ ἐν τῷ λάρυγγι αὐτῶν , καὶ ῥομφαῖαι δίστομοι ἐν ταῖς χερσὶν αὐτῶν τοῦ ποιῆσαι ἐκδίκησιν ἐν τοῖς ἔθνεσιν , ἐλεγμοὺς ἐν τοῖς λαοῖς , τοῦ δῆσαι τοὺς βασιλεῖς αὐτῶν ἐν πέδαις καὶ τοὺς ἐνδόξους αὐτῶν ἐν χειροπέδαις σιδηραῖς , τοῦ ποῆσαι ἐν αὐτοῖς κρίμα ἔγγραπτον 0 .
ποῖον κρίμα 0 ;
τὸ γεγραμμένον ὅτι Καθήσεσθε ἐπὶ δώδεκα θρόνους κρίνοντες τὰς δώδεκα φυλὰς τοῦ Ἰσραήλ , τοῦ ποιῆσαι ἐν αὐτοῖς κρίμα ἔγγραπτον 0 .
καὶ βλέπε τὴν διαίρεσιν .
κρινοῦσιν οἱ δίκαιοι τὸν κόσμον τότε , οἱ ἅγιοι προφῆται καὶ ἀπόστολοι οἱ τὴν οἰκουμένην γεωργήσαντες τῷ θείῳ λόγῳ .
ῥομφαῖαι δίστομοι , ἀντὶ τοῦ Θεῖοι λόγοι 0 .
λόγῳ γὰρ κρινεῖ ὁ δίκαιος .
ζῶν γὰρ ὁ λόγος καὶ ἐνεργὴς καὶ τομώτερος ὑπὲρ πᾶσαν μάχαιραν δίστομον 0 .
καὶ ῥομφαῖαι δίστομοι ἐν ταῖς χερσὶν αὐτῶν τοῦ ποιῆσαι ἐκδίκησιν ἐν τοῖς ἔθνεσιν , ἐλεγμοὺς ἐν τοῖς λαοῖς 0 .
ἄλλο ἐθνῶν ἐκδίκησις καὶ ἄλλο λαῶν ἔλεγξις 0 .
πρόσεχε , παρακαλῶ ·
ἔθνη καλεῖ τὰ τῷ Ἑλληνισμῷ ἐναπομείναντα καὶ Χριστοῦ δόξαν μὴ δεξάμενα ·